Σκοποβολή στους Θερινούς Ολυμπιακούς Αγώνες 2024

Τα αγωνίσματα της σκοποβολής, στους Θερινούς Ολυμπιακούς Αγώνες 2024, θα πραγματοποιηθούν από τις 27 Ιουλίου έως και τις 5 Αυγούστου 2024 στο Εθνικό Κέντρο Σκοποβολής στο Σατωρού .   Σε αντίθεση με τους προηγούμενους Ολυμπιακούς Αγώνες, ο αριθμός των σκοπευτών που θα λάβουν μέρος έχει μειωθεί από 360 σε 340 και είναι ίσος για άντρες και γυναίκες.  Φέτος, εμφανίζονται αρκετές σημαντικές αλλαγές στο Ολυμπιακό πρόγραμμα σκοποβολής.

Μορφή 
Στις 9 Ιουνίου 2017, η Διεθνής Ομοσπονδία Σκοποβολής δέχτηκε την απόφαση της Διεθνούς Ολυμπιακής Επιτροπής και ενέκρινε αρκετές αλλαγές στο Ολυμπιακό πρόγραμμα, με στόχο να ενισχύσει τη δημοτικότητα και την παγκόσμια απήχησή του αθλήματος. Μία από τις πιο σημαντικές αλλαγές ήταν η αντικατάσταση του μικτού ομαδικού τραπ με το μικτό ομαδικό σκίτ, στα πλαίσια επίτευξης ισότητας των φύλων. Άλλες αλλαγές περιλαμβάνουν τη μείωση των αθλητών από 360 σε 340 και η εισαγωγή του γύρου αποκλεισμού στον τελικό των ατομικών αγωνισμάτων. 

Όλοι οι σκοπευτές που προκρίνονται στους Ολυμπιακούς τελικούς των ατομικών αγωνισμάτων θα ξεκινάνε από το 0 και θα πρέπει να πετύχουν συγκεκριμένο αριθμό βολών στον γύρο αποκλεισμού:

 Στα αγωνίσματα με πιστόλι μικρής κάνης και πυροβόλο όπλο, 4 φιναλίστ θα διαγωνίζονται σε καθεμία από τις 2 σειρές αποκλεισμού με τον νικητή και τον δεύτερο της κάθε σειράς να προχωρούν στους γύρους μεταλλίων.
 Στα αγωνίσματα με τυφέκιο και αεροβόλο πιστόλι, 8 φιναλίστ θα διαγωνίζονται μεταξύ τους μέχρι να μείνουν μόνο 2 σκοπευτές, που στην τελική αναμέτρηση θα διεκδικήσουν το χρυσό μετάλλιο.

Ολυμπιακή Πρόκριση 
Στις αρχές του 2022, η Διεθνής Ομοσπονδία Σκοποβολής συμφώνησε να αλλάξει τους κανόνες για την κατανομή των θέσεων πρόκρισης, στοχεύοντας σε ίδιο αριθμό ανδρών και γυναικών μεταξύ των αγωνισμάτων. Ως αποτέλεσμα, υπάρχουν συνολικά 340 διαθέσιμες (170 ανδρών & 170 γυναικών) που θα απονεμηθούν με βάση τις επιδόσεις των αθλητών στα κορυφαία παγκόσμια και ηπειρωτικά πρωταθλήματα.

Σύμφωνα με τις οδηγίες της Διεθνούς Ομοσπονδίας, η προκριματική περίοδος ξεκινά με το Ευρωπαϊκό Πρωτάθλημα του 2022 (για τα αγωνίσματα πυροβόλου όπλου στη Λάρνακα της Κύπρου και για αγώνες τυφεκίου και πιστολιού στο Βρότσλαβ της Πολωνίας). 16 θέσεις δόθηκαν στις 2 κορυφαίες ΕΟΕ σε κάθε μία από τις διαθέσιμες κατηγορίες αγωνισμάτων.  Για το υπόλοιπο της σεζόν του 2022 διανεμήθηκαν άλλες 60 θέσεις, 48 θα με βάση τις επιδόσεις των αθλητών στο Παγκόσμιο Πρωτάθλημα. 

Καθ' όλη τη διάρκεια της διαδικασίας, οι θέσεις πρόκρισης θα απονέμονται γενικά σε κάθε σκοπευτή που κερδίζει σε ένα αγώνισμα του Παγκοσμίου Πρωταθλήματος ή στα διάφορα ηπειρωτικά πρωταθλήματα (Αφρική, Ευρώπη, Ασία, Ωκεανία και Αμερική).

Αφού ολοκληρωθεί η περίοδος πρόκρισης και όλες οι ΕΟΕ λάβουν την επίσημη λίστα με τις θέσεις πρόκρισης, η Διεθνής Ομοσπονδία θα ελέγξει τη λίστα Παγκόσμιας Κατάταξης σε κάθε ένα από τα μεμονωμένα αγωνίσματα. Ο σκοπευτής με την υψηλότερη βαθμολογία, που δεν έχει προκριθεί ακόμη σε κάποιο αγώνισμα και του οποίου η ΕΟΕ δεν έχει κερδίσει κάποια θέση σε κανένα αγώνισμα, θα λάβει απευθείας μια θέση. 

Όπως και στους προηγούμενους Αγώνες, η διοργανώτρια χώρα Γαλλία έχει εγγυημένες 12 θέσεις, μία σε κάθε ένα από τα διαθέσιμα αγωνίσματα.

Πρόγραμμα

Σύνοψη Μεταλλίων

Πίνακας μεταλλίων

Άνδρες

Γυναίκες

Μικτό

Παραπομπές 

Αθλήματα Θερινών Ολυμπιακών Αγώνων 2024
Σκοποβολή στους Ολυμπιακούς Αγώνες